Krúpa, Juraj, poslanec NR SR (2024-01-18):
Ďakujem, pán predsedajúci. To, čo tuná momentálne zažívame, je naozaj tragédia celého právneho systému na Slovensku. Musím povedať, že to, čo tu momentálne zaznelo z úst pani prezidentky, boli tak trefné slová, ktoré jasne poukázali na nedostatky tejto právnej úpravy, alebo teda tohto návrhu, ktorý tu máme, ktorý jasne poukazuje na to, že ste sa rozhodli zvalcovať kompletne tento právny systém. To, čo mňa najviac zaujalo z jej prejavu, bolo to, že naozaj tento návrh je akousi rezignáciou na ochranu majetku. Totižto tí, ktorí budú páchať kriminalitu, budú zvýhodnení oproti tým, ktorí budú po... ktorí budú poškodení. A týmto aj tou novelou sa porušuje v podstate právo poškodených na spravodlivý proces. Pretože predstavte si tú situáciu, že ste poškodený, že vás niekto okradol alebo vám spôsobil nejakú, alebo sa podieľal na nejakom organizovanom trestnom konaní, ktoré vás poškodilo, alebo vašu firmu, a teraz dôjde k prieťahom súdnym, dôjde k tomu, že tí ľudia jednoducho začnú teraz robiť rôzne obštrukcie a následne potom dôjde aj k prekvalifikácii týchto trestných činov. Čiže ľudia, ktorí by mali ísť pykať za tento trest, tak pôjdu buď do domáceho väzenia, alebo budú mať podmienku. To, na čo pani prezidentka upozorňovala tiež a čo tu stále opakujeme dokola, veď opakovanie je matka múdrosti, je aj to, že tento návrh zákona jednoducho nemal byť v skrátenom legislatívnom konaní. Tých dôvodov je niekoľko. A tie dôvody, kedy sa dáva návrh zákona do mimo... do skráteného legislatívneho konania, je za mimoriadnych okolností, lebo môže dôjsť k ohrozeniu základných ľudských práv a slobôd alebo bezpečnosti, alebo ak hrozia štátu značné hospodárske škody. Tieto dve ale musia byť splnené súčasne. Čo sa týka toho odôvodnenia, tak v podstate ani sa tam nenachádza jedno, jeden argument, ktorý by odôvodňoval, že tento návrh zákona musí byť v skrátenom legislatívnom konaní. Ono totižto musí existovať nejaká mimoriadna okolnosť a v jej rámci dostatočne odôvodnený prípad ohrozenia napríklad základných ľudských práv a slobôd alebo bezpečnosti, alebo hrozia nejaké značné hospodárske škody. A to, čo sme tu aj počuli z úst pani prezidentky, bolo celkom zaujímavé, že je vlastne päť nejakých zistení, ktoré ale reflektujú na niektoré porušenie, ako je listové tajomstvo alebo stretnutia s rodinou a podobné veci. A to, čo som si všimol, je, že túto garnitúru týchto smerákov strašne vyrušuje, keď tu hovoria že o tridsiatich prípadoch, ktoré tu nikto nevidel, to bude nejaká Columbova žena, a ja som na betón, na betón presvedčený, že to sú len ich sťažnosti presne tohto typu, ktoré sa sťažujú na to, že sa nemohol stretnúť so, so svojím rodinným príslušníkom, alebo že list trval dlho, alebo podobné prípady. Na betón to bude presne toto. A to neznamená, že to Ústavný súd alebo nejaký senát Ústavného súdu uznal. Toto sú len tie bludy, ktoré púšťajú medzi ľudí, aby si mysleli, že niečo naozaj také existuje. No neexistuje. Čiže dôvod uvádzať, že porušovanie ľudských práv je blud, je vymyslený a nie sú na to žiadne dôkazy. Takisto čo sa týka nejakej že prírodnej katastrofy, vojny alebo pandémie, tak, ja neviem, asi tým myslíte možno vojnu na Ukrajine. Čo sa týka tých mimoriadnych nejakých akože hospodárskych škôd, tak ja sa na tom musím fakt zabávať, pretože uvádza sa ako dôvod, že Európska komisia nás žiadala, asi, ja neviem, niekoľko rokov dozadu, aby sme teda zladili trestné sadzby s európskymi v rámci nejakej transpozície, ináč nám hrozia nejaké, nejaké pokuty. Čo je ale komické, je, že Európska komisia sama vo svojom liste zo 6. decembra 2023 upozorňuje na to, že nesúhlasí s týmto procesom, ktorým sa táto vládna garnitúra rozhodla ísť. Teda nesúhlasí so skráteným legislatívnym konaním a takýmto urýchleným rušením špeciálnej prokuratúry a vôbec komplexným, komplexnými zmenami Trestného poriadku. Čiže aj to je lož. Zároveň tvrdíte, že tu prebieha akási diskusia. No dokonca aj minister Susko o tom hovoril a tvrdil to vo svojom vystúpení v jednej televízii, kde tvrdil ale, že prebehli nejaké konzultácie s Európskou komisiou. A znova, Európska komisia na základe tých rozhovorov, ktoré prebehli v novembri, sa v decembri vyjadrila, že nie. Vy to normálne že úplne ignorujete! Jednoducho si vymýšľate, klamete, zavádzate, tak ako vo všetkom, tak ako v tých tridsiatich prípadoch, ktoré som presvedčený, že budú presne tohto typu, ako som spomínal. Zároveň tvrdíte, že tu prebieha nejaká diskusia. No neprebieha tu žiadna odborná diskusia, prebieha tu nejaká diskusia za zavretými dverami ex post medzi Pellegrinim, teda predsedom parlamentu, ministrom spravodlivosti a generálnym prokurátorom. A ako už to dobre poznáme, tak na niečom sa dohodnete, ale opozíciu o tých nejakých zmenách alebo pozmeňujúcich návrhoch nebudete informovať, respektíve budete informovať úplne na poslednú chvíľu. Čiže toto nie je diskusia. Hovoriť, že po schválení tohto návrhu zákona na vláde ste rozbehli diskusiu, je naozaj, to je úbohé, tam nie je žiaden argument, ktorým si to viete obhájiť. Jednoducho nemôžete diskutovať pred tým, ako je, ako ste ten návrh už schválili, teda po tom, ako ste ten návrh schválili. Celé je to jedno, naozaj že na zaplakanie. Ďalšie veci, ktoré tam sú, tých problémov je tam strašne veľa, pre, pani prezidentka ich pomenovala úplne explicitne a presne. Argument, ktorý ste na to mali, že to bol politický prejav, nič viac, nič menej. Nezmohli ste sa na jeden argument, odborný argument a v podstate celé tie týždne, ktorý, ktoré tu diskutujeme o tomto návrhu zákona, tak sme nepočuli ani jeden argument zo strany tejto vládnej koalície, ktorý by obhajoval alebo vedel obhájiť to, čo robíte, a tento návrh, ktorý tu predkladáte. Tie škody, ktoré z toho budú, sú zásadné a naozaj enormné, pretože už len tým schválením tohto zákona hrozia hospodárske škody enormného charakteru. Keď si zoberiete, že tu bude páchaná trestná činnosť, že za to nebude braná dostatočná zodpovednosť tých páchateľov, ktorí ju budú páchať, tak tie hospodárske škody pre Slovensko a pre jeho obyvateľov budú značné. Ale ja som presvedčený, že každá minca má dve strany. Na jednej strane, samozrejme, všetci vieme, že toto je zákon, na základe ktorého niektorí ľudia sa chcú dostať z pazúrov spravodlivosti, pretože sa boja dlhých trestov za tie svinstvá, ktoré páchali, ale som presvedčený, že ľudia postupne pochopia, keď budú zažívať na vlastných, na vlastnej koži tie trestné činy, ktoré sa tu budú páchať, že táto vládna garnitúra ich pustila k vode. Vy si to ani neuvedomujete, tí ľudia, ktorí tu sú a väčšina, alebo teda tí ľudia, ktorí aj vás volia, nemajú žiadne majetky. Viete si predstaviť, že tí ľudia majú mať nejaký majetok, ktorý má hodnotu 35-tisíc? To koľkokrát keď idete do tých príbytkov, do tých bytov alebo do tých rodinných domov, ktorý sám osebe má hodnotu v niektorých regiónoch 20-tisíc. A keď mu niekto ukra... (Prerušenie vystúpenia časomerom. Potlesk.)